
ОТЧЕТ ЗА КОНТРОЛНАТА ДЕЙНОСТ НА РИОСВ – Монтана

за периода 01.11 ÷ 30.11.2013 г.
През месец ноември 2013 г. експертите на РИОСВ – Монтана са извършили 76 проверки на 73 обекта. Дадени са осемнадесет предписания. Наложени са две санкции по чл. 69 от ЗООС на стойност 455,34 лв. Постъпилите суми от наложени санкции са 2 450,69 лв.

Най-важните акценти в извършената месечна контролна дейност на риОсв – Монтана: 

· Проверки по изпълнение годишния план за контролната дейност.

· Проверки на обекти по писма на МОСВ;

През месец ноември 2013 г. са извършени, съгласно заповеди на директора на РИОСВ – Монтана,  три комплексни проверки в изпълнение на годишния план за контролната дейност на РИОСВ – Монтанас цел установяване на съответствието на дейността с изискванията на екологичното законодателство на следните обекти: „РУА фабрика за метали” ЕООД, гр. Лом – производство на мелнични тела; завод „Миджур” (производство на взривни материали за граждански цели) с. Горни Лом към „Видекс” АД, гр. София; „ЗАИ” АД, гр. Берковица – завод за производство на амбразивни инструменти. Докладите от комплексните проверки са публикувани на интернет страницата на РИОСВ – Монтана.

През месец ноември 2013 г. са извършени две проверки на обекти с издадени комплексни разрешителни по изпълнение на условията в тях на: „Монбат” АД, гр. София – производствена база гр. Монтана и ТЕЦ към „Видахим” АД, гр. Видин – производство на топло и ел. енергия. При проверките по изпълнение на съответните условия нарушения не са констатирани.
  Компонент „Води”

Извършени са проверки и пробонабиране (от РЛ – Монтана) на водни проби от отпадъчни води, съгласно утвърдения от министъра на ОСВ годишен план за мониторинг от следните обекти: „Компас” ООД, с. Комарево, общ. Берковица – производство на хранителни консерви; „Петров - Сърбинов” ООД, с. Боровци, общ. Берковица (месопреработка); Добив и производство на флуорит в гр. Чипровци към  „България флуорит” ЕООД, гр. София ; Завод „Миджур” с. Горни Лом (производство на взривни вещества за граждански цели) към„Видекс” АД, гр. София; СД „Лаф Велизаров и сие” ООД, с. Дъбравка, общ. Белоградчик (млекопреработка); „Рис Ръбърт” АД, гр. Кула (производство и преработка на каучукови изделия).
Извършени са извънредни проверки на „България флуорит” ЕООД, „Ломско пиво” АД, „Монбат” АД, както следва: 
· Съставен е констативен прокол въз основа на мотивирана молба от „България флуорит” ЕООД, гр. София с приложени резултати от собствен мониторинг на отпадъчните води, формирани от добива и производството на флуорит в гр. Чипровци за промяна на наложена имуществена санкция - намаляване;
· Съставен е констативен прокол въз основа на резултати от анализа на проби (контролен мониторинг) от формираните отпадъчните води от „Ломско пиво” АД, гр. Лом (производство на пиво) за налагане на имуществена санкция за превишение на емисионните ограничения в разрешително за заустване на отпадъчни води по показател по показатели „БПК”, „ХПК” и неразтворени вещества; 
· Съставен е констативен протокол въз основа на мотивирана молба от „Монбат” АД, гр. София  с приложени протоколи с резултати от собствен мониторининг на формираните отпадъчни води от производствена база гр. Монтана за прекратяване на наложена санкция, за превишения на емисионно ограничение по показател „цинк”.
Компонент „въздух” и фактор „шум”
През месец ноември са извършени проверки на следните обекти:

· ТЕЦ (производство на топло и ел. енергия) към „Видахим” АД, гр. Видин – проверка по изпълнение изискванията на разрешително за емисии на парникови газове отделяни от ТЕЦ. Установено е, че операторът извършва мониторинг на емисиите на парниковите газове в съответствие с Регламент ЕС 601/2012 г. и плана за мониторинг, разписан в приложение № 1 към актуализираното разрешително. Представена е справка за използваните количества въглища и съдържанието на  летливи вещества в тях. 

· общинска администрация Видин – проверка по изпълнение на заложените мерки в общинската Програма за намаляване нивата за ФПЧ10 и достигане на установените норми за съдържанието им в атмосферния въздух за периода 2011 -2014 г. Установено е, че от страна на общината са предприети следните действия: през зимния сезон за опесъчаване се използва пясък и сол, в съотношение предизвикващо по-малко отделяне на ФПЧ10 в атмосферния въздух; използва се природен газ вместо мазут в повече от промишлените предприятия в гр. Видин; през летния сезон са измити 990 дка улици и са засадени нови зелени пояси с дървета и декоративна храстова растителност. 
· „Месни продукти Манолов” ООД, гр. Дунавци – месопреработка и производство на месни изделия. При проверката е констатирано, че цехът за месопреработка не функционира. 

· „Алби” ООД, гр. Белоградчик – обект в гр. Монтана за производство на мебели, във връзка с изискванията на ЗЧАВ и подзаконовите му нормативни актове. В производствената дейност се използват лакове, бои, смоли и лепила, съдържащи летливи органични съединения (ЛОС). Използваните количества разтворители са под праговите стойности за консумация на разтворители, съгласно приложение № 2, към чл. 2, ал. 2 от наредба № 7/2003 г. за норми за допустими емисии на ЛОС, изпускани в атмосферния въздух. Дадени са указания за регистрация на инсталацията по чл. 30л от ЗЧАВ. 
· БКС „Бъдинстрой” АД, гр. Видин – асфалтова база „Катюша” извъредна проверка за съставяне на констативен протокол за налагане на имуществена санкция въз основа на резултати от емисионни измервания за контролен мониторинг, показващи превишение на нормите за допустими емисии. 
· Извършени са проверки и емисиноно измерване (от РЛ- Враца и РЛ- Плевен), съгласно утвърдения план график за 2013 г., на емисиите, изпускани в атмосферния въздух при работа на: парова централа в МБАЛ „Света Петка” гр. Видин; Инсталация за калциниране на природен гипс на „Гипс” АД, с. Кошава. Резултатите от измерването в МБАЛ „Света Петка” гр. Видин са в нормите за допустими емисии.

·   „Северозападна група” АД, гр. Лом, площадка за съхранение на въглища – проверка във връзка с подаден сигнал в РИОСВ – Монтана за запрашаване на въздуха от фирма, работеща на площадката на бивш завод „Първи май”. При проверката е установено, че мобилната сортировъчна инсталация  за пресяване на въглища не работи, но при работата й възниква незначително  запрашаване  в локален мащаб. 
Управление на отпадъците и опазване на почвите

Извършени са извънредни проверки по прилагане разпоредбите на наредбата за отработени масла и отпадъчни нефтопродукти проверки във връзка с писмо на МОСВ на обекти, генериращи отработени масла: ЕТ „Аутолекс  - петър петров”, ЕТ ”Узи –  Пламен Узунов”, „Поломие ойл” ЕООД; „Мира” ЕООД, гр. Монтана; „Мира Авто” ООД, гр. Монтана; „Найд” ООД, гр. Монтана”; „Дил” ООД, гр. Монтана”; „Си Ти Кед” ООД, гр. Монтана; „Химремонтстрой” АД, гр. София, обект в гр. Видин за изработка на метални конструкции; БМТ „Трейд” ЕООД, гр. София – обект в гр. Лом за производство на метални тръби. Проверени са местата за предварително съхраняване на отработени масла и начинът за предаването им за последващо третиране -  воденето на отчетност и наличието на договори за предаване.


Извършени са във връзка с писмо на МОСВ извънредни проверки на обекти, извършващи продажба на гуми втора употреба, по прилагане разпоредбите на екологичното законодателство: „Елит – 1,2,3” ЕООД, гр. Монтана (магазин за продажба на гуми и акумулатори); „Евротранс” ООД, гр. Монтана (сервиз за смяна на гуми);  „Хари трейд” ЕООД, гр. Монтана (сервиз за смяна на гуми); „Пегас кар” ООД, гр. Видин (сервиз за смяна на гуми); „Ил Крис” ЕООД, гр. Видин (търговски обект за продажба на нови гуми и втора употреба); „Сивикар 2000” ООД, гр. Видин (ервиз за смяна на гуми); ЕТ „Николай Колов – Мичмана” гр. Монтана (магазин за промишлени стоки). Дадени са предписания в констативните протоколи на фирмите, непредставили изискващите се документи, със съответни срокове за изпълнение.
· „Интерхерб” ООД, гр. Видин, площадка за ОЧЦМ в гр. Дунавци – проверка по прилагане изискванията на ЗУО и във връзка с изтекъл срок на действие на издаденото от РИОСВ- Монтана разрешение за дейности с отпадъци. При проверката е констатирано, че на площадката не се извършват никакви дейности и същата не работи, за което са поставени и указателни табели. Площадката е почистена, няма налични количества отпадък и се използва за гараж на лични МПС. 

· Площи в гр. Вълчедръм - проверка на терени във връзка с чистотата на населените места съгласно изискванията на ЗУО. При проверката се констатира, че няма замърсени улици и райони с битови и строителни отпадъци, както и новообразувани нерегламентирани сметища. В общината е въведено организирано сметосъбиране и сметоизвозване, като са осигурени съдове за това и дейностите се извършват от общинска фирма „Чистота”. При проверката нарушения не са констатирани.  

· Терени и площи в с. Лехчево, общ. Бойчиновци - проверка по изпълнение на предписание, дадено в констативен протокол от проверка по подаден сигнал в РИОСВ – Монтана за наличие на замърсени с отпадъци площи, за почистване на същите от смесени битови и растителни отпадъци. Констатира се, че предписанието е изпълнено и терените са почистени.
· Терени в гр. Монтана, в района на СБА - проверка по подаден в РИОСВ- Монтана сигнал за нерегламентирано депониране на строителни отпадъци, формирани от строителството на обект „Разширение и рехабилитация на канализационната и водоснабдителната мрежи на гр. Монтана”. При проверката, извършена с представител на общ. администрация Монтана, е установено наличие във визирания район на площ от около 250 м2 със струпани 25 купчини земна маса, примесени с асфалтови, бетонови парчета и късове стари етернитови тръби. В момента не е установен причинителят на нерегламентирано изхвърления отпадък. До кмета на общ. Монтана са дадени две предписания със съответни срокове: за почистване на площите и информиране на РИОСВ – Монтана за предприетите действия. 

· терени в заливаемата част на яз. „Огоста”, гр. Монтана, стопанисван от „Напоителни ситеми” ЕАД – проверка по поданена в РИОСВ – Монтана по жалба от началник хидротехнически район на „НС” ЕАД за замърсяване със строителни отпадъци и незаконно изгребване на хумус. При проверката, извършена съвместно с представител на общ. Монтана и жалбоподателя, са установени налични количества от около 150 кв. м. строителни отпадъци на площ около 0,7 дка. Същите са престояли видимо от достатъчно дълго време, тъй като има следи върху тях от въздействие от водите на язовира при по - високо ниво. Съгласно ЗУО разходите за почистване на отпадъка, когато причинителят е неизвестен, се поемат от оператора или собственика на терена. По отношение на визираното в жалбата изгребване на хумус от терен в заливаемата част на язовира, същото е извън компетентността на РИОСВ – Монтана.  
· Частен имот в непосредствена близост до дворно място на Складова база за семена и препарати на фирма ”АСМ” ЕООД, гр. Вълчедръм - проверка във връзка с препратен сигнал по компетентност до ОДБХ и тяхно писмо, указващо извършените от тях действия, с информация за забелязани в частния имот остатъци от кутии на акумулаторни батерии със следи от изгаряне. При проверката, извършена с представтил на общ. администрация Вълчедръм (присъствал и при проверката на ОДБХ – Монтана) не са констатирани количества от акумулаторни батерии, следи от изгарянето им и наличие на остра задушлива миризма.
                  Превантивна дейност 

През месец ноември 2013 г. са издадени три броя решения за преценяване на необходимостта от ОВОС.  Издадени са две решения за преценяване на необходимостта от екологична оценка.  Издадени са 16 броя писма за инвестиционните предложения, които не попадат в обхвата на приложение 1 и 2 от ЗООС. За 9 инвестиционни предложения на възложителите е указано, че предвидената дейност подлежи на преценяване на необходимостта от ОВОС. 

Извършени са проверки по изпълнение на проекти, участвали в кампанията „Чиста околна среда” ифинансирани от ПУДООС, осъществявани в: с. Ново село – проект  „Изграждане на футболно игрище и зелена зона за отдих”; с. Неговановци, общ. Ново село, обл. Видин – проект „Облагородяване и благоустрояване на парково пространство и изграждане на детска площадка”; с. Флорентин, общ. Ново село по изпълнение на проект от националната кампания по ЧОС „Изграждане на футболно игрище и зелена зона за отдих”; гр. Чипровци;  с. Горни Лом, общ. Чупрене;  гр. Кула. Установено е, че всички заложени дейности по проектите са изпълнени и изразходваните за това средства са съгласно количествено-стойностните им сметки. Проектите са реализирани.

Извършена е планова проверка  във връзка с условие по ОВОС  за инвестиционно предложение изграждане на обект „Изграждане на ветроенергиен парк Георги Дамяново Уйнд” в землището на с. Дълги дел, общ. Георги Дамяново, с инвеститор ”Георги Дамяново Уинд” ООД, с. Георги Дамяново. За посоченото ИП е издадено решение по ОВОС от 2008 г., като е влязло в сила с дата 12.11.2008 г. При извършената документална проверка се констатира, че няма изготвени и одобрени проекти и влязло в сила разрешение за строеж. В срок от 5 години от влизане в сила на решението не е започнато реализиране на ИП и същото губи правна сила. 
Извършена е планова във връзка с условие по ОВОС за инвестиционно предложение изграждане на обект „Изграждане на ветроенергиен парк Чипровци Уйнд” в землището на гр. Чипровци, с инвеститор ”Чипровци Уинд” ООД, гр. Чипровци. За посоченото ИП е издадено решение по ОВОС от 2008 г., като е влязло в сила с дата 12.11.2008 г. При извършената документална проверка се констатира, че няма изготвени и одобрени проекти и влязло в сила разрешение за строеж. В срок от 5 години от влизане в сила на решението не е започнато реализиране на ИП.
Извършена е проверка във връзка с условие по ОВОС  за инвестиционно предложение изграждане на обект „Реконструкция и надстройка на съществуваща сграда и преустройството и за мотел и заведение за обществено хранене” в землището на с. Гаврил Геново, с инвеститор Светлин Атанасов. За посоченото ИП е издадено решение по ОВОС от 2007 г. При извършената документална проверка се констатира, че е изготвен и утвърден ПУП. Сменено е предназначението на 711 кв. м. земеделска земя и е издадено разрешително за строеж, което е влязло в сила през 2009 г.

 Биоразнообразие и защитени територии
През месец ноември 2013 г. са издадени 27 броя писма за горскостопански програми. Издадени са 5 броя вътрешни преценки по отношение на допустимостта на планове и инвестиционни предложения спрямо режима на дейностите в защитените зони в рамките на процедурите за преценяване на необходимостта от ОВОС /ЕО. 
 Акцент в дейността на направлението през месец ноември е проверка в ЗЗ „Златията” по директивата за опазване на дивите птици, съвместно с БДЗП по ЗБР. Проверката е във връзка с опазване популацията на защитени видове птици, в частност малка белочела гъска.

През отчетния период е извършена регистрация по Закона за защита на животните на малка черна змия. 
Експерти от РИОСВ – Монтана са взели участие в мониторинг на мечки в югозападна българия. 

Проверени са две защитени територии – ПЗ (природна забележителност) ЗМ „Калето”, общ. Берковица – стопанисвана от общ. Берковица и част от ДГС – Берковица, Природна забележителност „Мраморна пещера”, общ. Берковица, относно стопансването им, съгласно Закона за защитените територии и заповедите за обявяването им. Извършени са проверки на вековни дървета, обявени за защитени по Закона за биологичното разнообразие, описани в 4 броя констативни протоколи. 

През месец ноември са извършени четири съвместни проверки по компоненти на околната среда и фактори, които и влияят, на следните обекти:

„Олимекс” ООД, с. Покрайна, общ. Видин (производство на рафинирано олио) - проверка по прилагане изискванията на ЗУО, ЗЧАВ и ЗЗВВОХВС. При проверката се констатира: По фактор „отпадъци” – изпълняват се условията, поставени в издаденото от РИОСВ- Монтана разрешение за дейности с отпадъци. Отпадъците се съхраняват съгласно изискванията и се води необходимата отчетност. Представен е анекс към договор с „Екобулпак” АД, гр. София за участие в колективна система, представлявана от организация по оползотворяване. Представени са и документи за плащания на лицензионни възнаграждения и вътрешно фирмени спецификации и месечни справки – декларации. Дадено е предписание за заверка на нови отчетни книги, съгласно приложение № 1 от Наредба № 2/2013 г. По компонент „въздух” - при извършени измервания през 2012 г. не са констатирани превишения на изпусканите емисии в атмосферния въздух, формирани при работата на парния котел. Операторът представя и ежегодно план за управление на разтворителите. По фактор „шум” - извършени са през 2013 г. измервания на еквивалентни нива на шум в мястото на въздействие, при което не са констатирани превишения на нормите. По фактор „ОХВ” - дружеството се явява потребител на химични вещества и смеси, съгласно Регламент ЕО № 1907/2006 г.  Същите се съхраняват в оригинални опаковки, съгласно изисквания, придружени  са с ИЛБ и е изготвена оценка за безопасното им съхранение. 

„Видахим” АД, гр. Видин (обект за производство на автомобилни гуми) – проверка по прилагане изискванията на ЗЗВВОХВС, ЗУО и наредбата за отработени масла и отпадъчни нефтопродукти. При проверката се констатира: По фактор „отпадъци” – при проверка на съответните складове се установява, че отпадъците на мястото на образуването им се съхраняват съгласно изискванията и се води необходимата отчетност. При проверката на обособения склад за отработени масла не са констатирани налични количества, което е отразено и в отчетните книги. Дадено е предписание за заверка на нови отчетни книги, съгласно приложение № 1 от Наредба № 2/2013 г.. По фактор „ОХВ” - дружеството се явява потребител на химични вещества и смеси, съгласно Регламент ЕО № 1907/2006 г.  и същите се съхраняват в два склада в оригинални опаковки, съгласно изискванията, посочени в ИЛБ. Дадено е предписание за изготвяне оценка за безопасното съхранение на използваните химични вещества и смеси. 

МБАЛ „Св. Петка” гр. Видин, съгласно изискванията на ЗУО и ЗЗВВОХВС. При проверка по фактор „отпадъци” и „опасни химични вещества” нарушения не са констатирани.
Кравеферма с. Добри дол към „Алексия 2002” ЕООД, гр. Враца - проверка въз основа на възлагателно писмо за предварителна проверка  от Районна прокуратура – Лом  във връзка с преписка, образувана по препратен от Главния прокурор на Република България по компетентност сигнал за замърсяване на р. Дунав, а също така и почвите и водите в района от фекалии и отпадъчни води в резултат от производствената дейност на кравефермата. Проверката е извършена съвместно с представители на БДУВДР – Плевен, ОбщА - Лом и ОДБХ - Монтана.  При проверката на кравефермата се установява, че отпадъчните води, формирани от измиването на площадките и течния торов отпадък се отвеждат в новоизградени бетонови лагуни. Старите земно насипни лагуни не се използват. Не е констатирано видимо замърсяване на прилежащи терени и площи с твърд и течен торов отпадък, както и изтичане на отпадъчни води. Кравекомплексът се снабдява с вода от собствен водоизточник (тръбен кладенец) въз основа на разрешително за водовземане, издадено от БДУВДР- Плевен. В изпълнение на условията в разрешителното „Алексия 2002” ООД осъществява собствен мониторинг на качествата на ползваната вода, като представя протоколите с резултати от изпитването на БДУВДР- Плевен и в тях няма отклонение от заложените норми. Реката Дунав отстои на повече от 1000 м. от обекта. Кладенците, използвани за питейно-битово водоснабдяване на района, са  разположени в землището на с. Арчар, общ. Димово и се експлоатират въз основа на разрешително издадено от БДУВДР- Плевен на „В и К” ООД, гр. Монтана. В БДУВДР- Плевен не са постъпвали сигнали и уведомления за нарушаване качествета на питейната вода, мотивирани във връзка с проведен от „В и К” ООД собствен мониторинг.

